Publication: Magyar Közlöny
Issue: MK-2001-45 (Year: 2001, Number: 45)
Era: 1990-2004
Section: a 10/2001. (IV. 19.) KöM rendelethez
Paragraph Index: 150

2. Meghatározások Az ábra egy berendezésbe bevitt és onnan kijutó VOC anyagáramokat mutatja be: Az oldószermérleg gyakorlati elkészítése során alkalmazott meghatározások: Szerves oldószerek folyamatba bevitt mennyiségei (B): B1: Az eljárásba közvetlenül bevitt szerves oldószerek mennyisége vagy készítményekben, vásárolt termékekben lévő mennyisége, amit az eljárásnál bemenő anyagként használnak fel az oldószermérleg vonatkozási, számítási időszakán belül. B2: Az eljárás során visszanyert oldószermennyiségből a folyamatba visszaforgatott szerves oldószerek mennyisége. A visszaforgatott oldószert mindannyiszor számításba kell venni, ahányszor azt a folyamatban felhasználják. Szerves oldószerek folyamatból kilépő mennyiségei (K): K1: Véggázokból pontforráson át a levegőbe kibocsátott szerves oldószerek mennyisége. K2: Vízbe kibocsátott szerves oldószerek mennyisége, figyelembe véve — amennyiben szükséges — a szennyvízkezelésnél lebontott oldószermennyiséget (K5). K3: Szennyezésként vagy maradékként a folyamatból kilépő termékben visszamaradó szerves oldószerek mennyisége. K4: Diffúz módon a levegőbe jutó szerves oldószerek mennyisége. Magában foglalja a helységek általános szellőztetését, az ablakokon, ajtókon, ventilátorokon és más nyílásokon keresztül kijutó szerves oldószereket. K5: Kémiai vagy fizikai reakciókban lebontott vagy átalakult szerves oldószerek mennyisége (beleértve például az égetéssel oxidált vagy a szennyvízkezelésnél lebontott ilyen vegyületeket, vagy pl. az adszorpcióval megkötött anyagokat, amennyiben ezeket nem vették számításba a K6, K7 vagy K8 tételnél). 2001/45. szám K6: Az összegyűjtött hulladékban lévő szerves oldószerek mennyisége. K7: Olyan szerves oldószerek vagy készítményekben, termékekben szándékosan lévő szerves oldószerek mennyisége, amelyet kereskedelmileg értékesítenek vagy később kívánnak eladni. K8: Visszanyert (esetleg készítményekben levő), de a folyamatba vissza nem forgatott szerves oldószerek mennyisége, amennyiben nincsenek számításba véve a K7 tételnél. K9: Más módon (pl. talajba) kibocsátott szerves oldószerek mennyisége.

Source: https://magyarkozlony.hu/hivatalos-lapok/44d49b8821dc84325530d3267c554e659abf9f51/dokumentumok/7cedbf244fd5dfc59a67af4459e8ff0a333f9af8/letoltes